Online ajakirjas PLoS ONE 29. detsembril avaldatud artiklis peetakse kasvuhoonegaaside all silmas metaani ja lämmastikoksiidi. Sead toodavad kilo kohta kümme kuni sada korda enam kasvuhoonegaase kui söödavad ussikesed. Ka lämmastikuga saastumist tuleb neilt vähem. Sead toodavad kilo kohta kaheksa kuni kaksteist korda enam lämmastiku kui kilgid ja  viiskümmend korda rohkem kui rändrohutirtsud. Ka muundavad putukad oma toidu lihaks loomadest kiiremini. Teadlased peavad putukavalke keskkonnasõbralikemaiks loomavalkudest. Putukatel ei lähe energiat kaduma kehatemperatuuri säilitamiseks. Samuti on nad loomadest silmnähtavalt pisemad, mistõttu ainevahetus on kiirem. Siiski pole veel uuritud, kas putukavalgu kaaluühiku tootmine on keskkonnasõbralikum kui koduloomavalgu tootmine.